[bookmark: _Hlk222216805]Еnergiya auditi xizmatini koʻrsatish bo’yicha
 -sonli SHARTNOMA

“   ” _________2026-yil 								Toshkent sh.

Oʻzbekiston Respublikasi Fuqarolik Kodeksining 703-708-moddalariga binoan, birgalikda “Tomonlar” deb ataluvchi ______________nomidan _________________________(keyingi oʻrinlarda “Buyurtmachi” deb ataladi) va “_________________________ nomidan ____________     ________________  __________________________(keyingi oʻrinlarda “Ijrochi” deb ataladi) ushbu Shartnomani quyidagilar haqida tuzdi: 
1. SHARTNOMANING MAZMUNI
1.1. “Ijrochi” quyidagi ob’yektlarni energiya auditdan o’tkazish boʻyicha xizmatlarni koʻrsatish majburiyatini oladi (keyingi oʻrinlarda “Xizmatlar” deb yuritiladi), “Buyurtmachi” esa mazkur Shartnomada nazarda tutilgan tartibda va shartlarda koʻrsatilgan “Xizmatlar” ni qabul qilish va ular uchun haq toʻlash majburiyatini oladi:


“Xizmatlar”ni bajarish muddati “Buyurtmachi” tomonidan Shartnomaning 3.1 bandida qayd etilgan mablag‘ning 30 % (foizi)ni “Ijrochi”ning hisob raqamiga o‘tkazib bergan kundan boshlab 90 kun deb belgilanadi. 
1.2. Xizmatlar “Buyurtmachi” yoki uning vakili tomonidan topshirish-qabul qilish dalolatnomasi imzolangandan keyin taqdim etilgan deb hisoblanadi.
1.3. “Ijrochi”ning xizmat joyida boʻlishi va vazifalarni amalga oshirishi bilan bogʻliq barcha xarajatlar “Ijrochi” tomonidan qoplanadi.
2. TARAFLARNING HUQUQ VA MAJBURIYATLARI
2.1. “Ijrochi”ning majburiyatlari:
tegishli sifatdagi xizmatlarni taqdim etish;
ushbu Shartnomaning 1.1-bandida koʻrsatilgan xizmatlarni toʻliq hajmda va oʻz muddatida amalga oshirish;
agarda xizmatlar koʻrsatish jarayonida “Ijrochi” Shartnoma shartlarini buzsa va holat xizmatlar sifatini buzilishiga olib kelgan boʻlsa, buyurtmachining talabiga binoan uch kun ichida barcha kamchiliklarni oʻz hisobidan bartaraf etish; 
quyidagi holatlar aniqlanganda “Buyurtmachi”ni darhol xabardor qilish va undan koʻrsatma olguncha, ishni toʻxtatib turish:
ishni bajarishda “Buyurtmachi” uchun salbiy oqibatlar keltirib chiqarishi;
bajarilgan ish natijalarining sifati yoki ishonchliligiga tahdid soladigan yoki uni oʻz vaqtida bajarishni imkonsiz qiladigan “Ijrochi”ga bogʻliq boʻlmagan boshqa holatlar;
ish vaqtida obyektda xavfsizlik va atrof-muhitni muhofaza qilish choralarini koʻrishni ta’minlash zarurligi.
2.2. “Ijrochi”ning huquqlari:
xizmatlarni muddatidan avval bajarish;
bajarilgan xizmatlar uchun oʻz vaqtida va toʻliq toʻlovni talab qilish;
ushbu shartnoma bo'yicha ishlarni bajarish uchun subpudrat shartnomasini tuzish;
shu bilan birga, “Ijrochi” “Buyurtmachi” oldida subpudratchilar tomonidan ishlarning sifatli bajarilishi uchun javobgardir.
2.3. “Buyurtmachi”ning majburiyatlari: 
“Ijrochi”ga xizmat uchun ushbu Shartnomaning 3.1-bandiga muvofiq toʻlovni amalga oshirish;
“Ijrochi”ga ish joyiga kirishni ta'minlash;
“Ijrochi”ga ish uchun zarur bo'lgan hujjatlarni taqdim etish;
uch kun muddatda “Ijrochi”ning barcha so'rovlarini ko'rib chiqish va qarorlar qabul qilish;
“Ijrochi”ning yozma roziligisiz Shartnoma bo'yicha bajarilgan ishlarni uchinchi shaxslarga bermaslik va undagi ma'lumotlarni oshkor qilmaslik.
2.4. “Buyurtmachi”ning huquqlari:
“Ijrochi” tomonidan bajariladigan xizmatlarni sifatini tekshirish;
“Ijrochi”dan qabul qilingan majburiyatlarning sifatli va o'z vaqtida bajarilishini talab qilish;
Shartnomani bajarishdan bosh tortganligi toʻgʻrisida xabar olingunga qadar, topshirish-qabul qilish dalolatnomasini imzolamasdan oldin, istalgan vaqtda “Ijrochi”ga xizmatning bajarilgan qismiga mutanosib ravishda toʻlov amalga oshirgan holda Shartnomani bajarishni rad etish.
3. BAJARILADIGAN ISHNING QIYMATI VA HISOB-KITOB TARTIBI
[bookmark: _Hlk211250111]3.1. Ushbu shartnomaga asosan “Buyurtmachi” “Ijrochi” tomonidan bajarilgan “Xizmatlar” uchun toʻlab beriladigan mablagʻlar miqdori QQS hisobga olgan holda _________________________________miqdorida belgilandi.
3.2.  “Buyurtmachi” Shartnomaning 3.1 bandida qayd etilgan mablag‘ning 30 % (foizi)ni ishni boshlash uchun tomonlar ushbu shartnoma imzolagan kundan boshlab 5 (besh) kalendar kun ichida “Ijrochi”ning hisob raqamiga o‘tkazib beradi.
“Buyurtmachi” Shartnomaning 3.1 bandida qayd etilgan mablag‘ning qolgan 70 % (foizi) qismini “Ijrochi”ning bank hisob raqamiga pul oʻtkazish yoʻli bilan Tomonlar imzolangan topshirish-qabul qilish dalolatnomasi asosida hisob-fakturani berilgan kundan boshlab 5 (besh) bank kuni ichida toʻlaydi.
4. BAJARILGAN ISHLARNI KELISHISH, TOPSHIRISH VA QABUL QILISH TARTIBI
4.1. Bajarilgan ishlarni kelishish va qabul qilish “Buyurtmachi” tomonidan amalga oshiriladi.
4.2. Shartnomada belgilangan ishlar “Ijrochi” tomonidan to‘liq bajarilgandan so‘ng “Buyurtmachi”ga bajarilgan ishlar to‘g‘risida hisobotni hamda energiya samaradorligini oshirish bo‘yicha ko‘rsatmalarni topshiriladi.
4.3. Shartnoma bo‘yicha belgilangan ishlar tugaganidan so‘ng “Ijrochi” “Buyurtmachi”ga ishlarni topshirish – qabul qilish dalolatnomasini topshiradi. 
4.4. “Buyurtmachi” ishlarni topshirish – qabul qilish dalolatnomasi va mazkur shartnomaning 4.2-bandida ko‘rsatilgan hujjatlarni olgandan so‘ng 10 kun muddatda “Ijrochi”ga imzolangan topshirish – qabul qilish dalolatnomasini yoki ishlarni qabul qilmaslikning asoslangan rad javobini yuborishi shart. 
4.5. “Buyurtmachi” ishlarni qabul qilmasligining asosli rad etganda, zarur bo‘lgan qo‘shimcha ishlarning ro‘yxati va ularning bajarish muddatlarini ko‘rsatgan holda, ikki tomonlama dalolatnoma tuziladi.
4.6. Agar “Ijrochi” mazkur shartnomaning 1.1-bandida ko‘rsatilgan muddatda “Xizmatlar”ni ma’lum sabablarga ko’ra to‘liq bajarishga ulgurmasa, “Ijrochi” majburiyatlarni bajarish muddatini “Buyurtmachi” bilan kelishgan holda uzaytirish huquqiga ega. 
4.7. Agar ishlarni bajarish jarayonida uni davom ettirish maqsadga muvofiq emasligi aniqlansa, tomonlar 5 kun muddat ichida uni to‘xtatish to‘g‘risida bir-birini xabardor qilishi            va 15 kun ichida ishlarni davom ettirish maqsadga muvofiq yoki muvofiq emasligi to‘g‘risidagi masalani ko‘rib chiqishlari shart. Ishlarning to‘xtatilishi tomonlar uchun amaldagi qonunchilikda ko‘zda tutilgan oqibatlar va javobgarlikni olib keladi.
5. TARAFLARNING JAVOBGARLIGI
5.1. Xizmatlarni koʻrsatish shartnomasi bajarilmagan yoki lozim darajada bajarilmagan taqdirda, “Ijrochi” buyurtmachiga yetkazilgan zararni toʻliq hajmda qoplashi shart.
5.2. Tomonlarning ushbu Shartnomada nazarda tutilmagan javobgarlik choralari Oʻzbekiston Respublikasi hududida amaldagi qonun normalariga muvofiq qoʻllaniladi.
5.3. Jarima toʻlash tomonlarni oʻz majburiyatlarini bajarishdan yoki kamchiliklarni bartaraf etishdan ozod qilmaydi.
6. TOMONLARNING KORRUPSIYAGA QARSHI QO‘SHIMCHA SHARTLARI
6.1. Taraflar shartnoma tuzish, shartnomaning amal qilish muddatida va ushbu muddat tugaganidan soʻng shartnoma bilan bogʻliq korrupsiyaviy harakatlarni sodir qilmaslikka kelishib oladi.
6.2. Taraflar shartnomadagi korrupsiyaga qarshi qoʻshimcha shartlarda belgilangan korrupsiyaning oldini olish choralarini tan oladi va ularga rioya etilishi boʻyicha hamkorlikni ta’minlaydi.
6.3. Har bir taraf shartnoma tuzilgan paytda bevosita oʻzi yoki uning ijro organlari, mansabdor shaxslari va xodimlari tomonidan shartnoma bilan bogʻliq munosabatlar yuzasidan qonunga xilof ravishda pul, moddiy qiymatliklar berilmagani, shartnoma tuzilishi evaziga norasmiy pul yoki boshqa moddiy qiymatliklar olinishiga yoʻl qoʻyilmagani, taklif etilmagani, ularni berishga va’da qilinmagani, shuningdek, moddiy yoki har qanday turdagi imtiyoz, ustunliklar olinmaganini (kelajakda bu turdagi harakatlarni amalga oshirishi mumkinligi haqida taassurot qoldirilmaganini) kafolatlaydi.
6.4. Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslar) yuqoridagi harakatlarni sodir etmasligi yuzasidan oqilona choralar koʻradi.
6.5. Qonunga xilof ravishda olingan daromadlarning legallashtirilishiga, shuningdek, agar mulk jinoiy faoliyatdan olingan daromad ekanligi taraflarga ma’lum boʻlsa, uni oʻtkazish, mulkka aylantirish yoxud almashtirish yoʻli bilan uning kelib chiqishiga qonuniy tus berish, bunday pul mablagʻlari yoki boshqa mol-mulkning asl xususiyati, manbai, turgan joyini, tasarruf etish, koʻchirish usulini, pul mablagʻlariga yoki boshqa mol-mulkka boʻlgan haqiqiy egalik huquqlarini yoki uning kimga qarashliligini yashirishga yoʻl qoʻymaydi.
6.6. Korrupsiyaga oid huquqbuzarlik sodir qilish uchun ta’magirlik qilish, undash, tazyiq oʻtkazish yoki tahdid qilish holati boʻyicha bir taraf ikkinchi tarafni hamda vakolatli davlat organlarini darhol xabardor qilishi shart.
6.7. Taraflar ularning nazorati ostida boʻlgan va ular nomidan harakat qiladigan shaxslar tomonidan korrupsiyaga qarshi qoʻshimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq oʻtkazilmasligini kafolatlaydi.
6.8. Tarafning talabi boʻyicha tegishli choralar koʻrilmagan yoki koʻrib chiqish natijalari haqida xabardor qilmagan taqdirda, ushbu taraf shartnomani bir taraflama toʻxtatib turish, bekor qilish hamda zararni toʻliq qoplab berishni talab qilishga haqli.
7. SHARTNOMANI TUZISH, O‘ZGARTIRISH VA BEKOR QILISH TARTIBI
7.1. “Buyurtmachi” shartnoma loyihasini besh bank ish kunida imzolashi lozim. Agar shartnomani imzolashga to‘sqinlik qiladigan holatlar aniqlansa, “Buyurtmachi” yozma ravishda “Ijrochi”ni ogohlantirishi lozim.
7.2. “Buyurtmachi” tomonidan shartnoma yoki buyurtma bekor qilingan taqdirda “Buyurtmachi” “Ijrochi”ga yozma ravishda ma’lum qiladi hamda haqiqatda bajarilgan ishlar haqini to‘lab berishi shart. 
8. FORS-MAJOR HOLATLARI
8.1. Hech bir taraf ikkinchi taraf oldida o‘ziga bog‘liq bo‘lmagan sabablarga ko‘ra                va yengib bo‘lmas kuch mavjud bo‘lgan taqdirda ushbu shartnomada ko‘rsatilgan majburiyatlari bo‘yicha javobgar emas (urush e’lon qilinishi yoki boshlanishi, fuqarolar tartibsizligi, epidemiya, embargo, zilzila, suv toshqini, yong‘in va boshqa tabiiy ofatlar shular jumlasidandir).
8.2. Taraflar ushbu shartnomada ko‘rsatilgan majburiyatlarni bajarmaslik sabablari to‘g‘risida albatta ikkinchi tarafni ogohlantirishi shart.
8.3. Agar bartaraf qilib bo‘lmaydigan kuch uch oy uzluksiz davom etsa, taraflar bir-birini yozma ravishda ogohlantirib, shartnomani bekor qilishi yoki to‘xtatib turishi mumkin.
9. NIZOLARNI HAL QILISH TARTIBI
9.1. Ushbu Shartnomani bajarish paytida yuzaga keladigan nizolar va kelishmovchiliklar tomonlar oʻrtasidagi muzokaralar orqali hal qilinadi.
9.2. Agar nizolarni muzokaralar yoʻli bilan hal qilishning iloji boʻlmasa, tomonlar qonunda nazarda tutilgan tartibda sudga murojaat qilishlari mumkin.
10. YAKUNLOVCHI QOIDALAR
10.1. Ushbu Shartnomaga kiritilgan har qanday oʻzgartirish va qoʻshimchalar faqat ular yozma ravishda tuzilgan va Tomonlar imzolagan taqdirdagina qonuniy hisoblanadi.
10.2. Ushbu Shartnoma har bir tomon uchun bittadan nusxada tuzilgan. Ikkala nusxa bir xil yuridik kuchga ega.
10.3. Mazkur Shartnoma tomonlar tarafidan imzolangadan kuchga kiradi hamda 2026-yil 
31-dekabrga qadar amal qiladi.

Tomonlarning manzili va imzolari

